7.5.2014 Jurnalul Oficial al Uniunii Europene L 134/37 REGULAMENTUL DE PUNERE ÎN APLICARE (UE) NR. 464/2014 AL COMISIEI din 6 mai 2014 de derogare de la Regulamentul (CE) nr. 1967/2006 al Consiliului în ceea ce priveşte distanța minimă față de coastă și adâncimea minimă a mării pentru năvoadele de navă utilizate pentru pescuitul uvei (Gymnammodytes cicerelus și G. semisquamatus) și al guvizilor (Alphia minuta și Crystalogobius linearis) în anumite ape teritoriale ale Spaniei (Catalonia) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1967/2006 al Consiliului din 21 decembrie 2006 privind măsurile de gestionare pentru exploatarea durabilă a resurselor halieutice în Marea Mediterană, de modificare a Regulamentului (CEE) nr. 2847/93 şi de abrogare a Regulamentului (CE) nr. 1626/94 (), în special articolul 13 alineatul (5), întrucât: (1) Articolul 13 alineatul (1) din Regulamentul (CE) nr. 1967/2006 interzice utilizarea uneltelor de pescuit tractate în raza a 3 mile marine de coastă sau în cadrul izobatei de 50 m, în cazul în care această adâncime este atinsă la o distanță mai mică față de coastă. (2) La cererea unui stat membru, Comisia poate să acorde o derogare de la interdicția stipulată la articolul 13 alineatul (1) din Regulamentul (CE) nr. 1967/2006, sub rezerva îndeplinirii anumitor condiții prevăzute la arti- colul 13 alineatele (5) și (9). (3 La 17 octombrie 2013, Comisia a primit din partea Spaniei o cerere de derogare de la articolul 13 alineatul (1) din respectivul regulament cu privire la utilizarea năvoadelor de navă utilizate pentru pescuitul uvei (Gymnammo- dytes cicerelus și G. semisquamatus) și al guvizilor (Alphia minuta și Crystalogobius linearis) în apele sale teritoriale din regiunea Catalonia. (4) Spania a furnizat justificări ştiințifice şi tehnice actualizate pentru derogare. (5)  Comitetul ştiințific, tehnic și economic pentru pescuit (CSTEP) a evaluat derogarea solicitată de Spania și proiectul de plan de gestionare aferent în cadrul sesiunii sale plenare desfășurate în perioada 4-8 noiembrie 2013. (6)  Derogarea solicitată de Spania respectă condițiile prevăzute la articolul 13 alineatele (5) şi (9) din Regula- mentul (CE) nr. 1967/2006. (7) Există anumite constrângeri geografice specifice, având în vedere atât dimensiunea redusă a platformei continen- tale, cât și distribuția spațială a speciilor vizate care limitează zonele de pescuit. (8) Pescuitul nu are un impact semnificativ asupra mediului marin şi este foarte selectiv, întrucât năvoadele sunt remorcate în coloana de apă şi nu intră în contact cu fundul mării, deoarece colectarea de material de pe fundul mării ar putea duce la o deteriorare a speciilor țintă și ar putea face aproape imposibilă selectarea speciilor pescuite din cauza dimensiunilor lor foarte mici. (9) Derogarea solicitată de Spania privește un număr limitat de numai 26 de nave. (10) Activităţile de pescuit nu pot fi efectuate cu alte unelte, întrucât nu există alte unelte de pescuit reglementate care, datorită structurii lor, caracteristicilor lor tehnice și tipului de plasă utilizat, să poată captura speciile țintă. (11) Planul de gestionare garantează că efortul de pescuit nu va creşte în viitor, deoarece se vor elibera autorizaţii de pescuit numai celor 26 de nave specificate, care implică un efort total de 1 106,35 kW şi sunt deja autorizate de Spania. (12) Cererea se referă la navele înregistrate la recensământul maritim gestionat de comunitatea autonomă Catalonia, care practică pescuitul de mai mult de cinci ani şi care își desfăşoară activitatea conform unui plan de gestionare adoptat de Spania la 27 martie 2014 () în conformitate cu articolul 19 alineatul (2) din Regulamentul (CE) nr. 1967/2006. () JOL409, 30.12.2006,p. 11. (') Diari Oficial de la Generalitat de Catalunya nr. 6591, 27.3.2014, p. 1.